
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

Plx nr.227/2017
AVIZ

asupra proiectului de Lege pentru modificarea art.1 alin.(3) şi (6) din  Ordonanţa de urgenţă a Guvernului nr.193/2002 privind introducerea sistemelor moderne de plată
În conformitate cu prevederile art.95 din Regulamentul Camerei Deputaţilor republicat, Biroul permanent a trimis, Comisiei pentru tehnologia informaţiei şi comunicaţiilor, spre avizare, proiectul de Lege pentru modificarea art.1 alin.(3) şi (6) din  Ordonanţa de urgenţă a Guvernului nr.193/2002 privind introducerea sistemelor moderne de plată (PLx nr.227/2017).

 Proiectul de lege are ca obiect de reglementare modificarea art.1 alin.(3) şi (6) din Ordonanţa de urgenţă a Guvernului nr.193/2002, privind introducerea sistemelor moderne de plată , aprobată cu modificările și completările ulterioare, în sensul creşterii cifrei de afaceri anuală prevăzută pentru comercianţii care au obligaţia de a accepta ca mijloc de plată cardurile de debit şi cardurile de credit, de la 10.000 euro la 50.000 euro, precum şi al scăderii valorii avansului pe care comercianţii trebuie să îl acorde în numerar, de la 200 lei la 100 lei.

Consiliul Legislativ a avizat favorabil inițiativa legislativă, cu observaţii şi propuneri, conform avizului nr.216/05.04.2017.
Senatul a adoptat proiectul de lege, în ședința din data de 06.06.2017.
Guvernul prin punctul de vedere transmis prin adresa nr.673/12.05.2017 susține inițiativa legislativă.

Prin conținutul și obiectul de reglementare, proiectul de lege face parte din categoria legilor ordinare, iar în aplicarea dispozițiilor art.75 alin.(1) din Constituția României, Camera Deputaților este Cameră decizională. 
Potrivit prevederilor art.61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au dezbătut proiectul de lege şi au hotărât, cu majoritate de voturi a membrilor prezenţi (8 voturi pentru și 1 vot împotrivă), avizarea favorabilă a acestuia cu amendamentele admise cuprinse în anexă. 
 PREŞEDINTE,  

Cătălin Drulă

Anexă

Amendamente admise la


proiectului de Lege pentru modificarea art.1 alin.(3) şi (6) din  Ordonanţa de urgenţă a Guvernului nr.193/2002 privind introducerea sistemelor moderne de plată

PLx nr.227/2017

	Nr.

crt.
	Text OUG nr.193/2002, cu modificările şi completările ulterioare
	Text adoptat de Senat
	Amendament/Autor
	Motivaţia

	0
	1
	3
	4
	5

	1.
	Art.1. - (3) Persoanele juridice care desfăşoară activităţi de comerţ cu amănuntul şi care realizează anual o cifră de afaceri mai mare de 10.000 de euro în echivalent lei au obligaţia să accepte ca mijloc de plată şi cardurile de debit şi cardurile de credit.

	„(3) Persoanele juridice care desfăşoară activităţi de comerţ cu amănuntul şi/sau cu ridicata, aşa cum acestea sunt definite de Ordonanţa Guvernului nr.99/2000 privind comercializarea produselor şi serviciilor de piaţă, republicată, cu modificările şi completările ulterioare, precum şi cele care desfăşoară activităţi de prestări servicii, care realizează anual o cifră de afaceri mai mare de 10.000 de euro în echivalent lei au obligaţia să accepte ca mijloc de plată şi cardurile de debit şi cardurile de credit. Prin activitatea de prestări servicii, în sensul prezentului alineat, se înţelege operaţiunea definită la art.271 alin.(1) din Legea nr.227/2015 privind Codul fiscal, cu modificările şi completările ulterioare.



	1. Alineatul (3) al articolului 1 se modifică şi va avea următorul cuprins:
„(3) Persoanele juridice care desfăşoară activităţi de comerţ cu amănuntul şi care realizează anual o cifră de afaceri de 50.000 de euro în echivalent lei au obligaţia să accepte ca mijloc de plată şi cardurile de debit şi cardurile de credit.”

